Jacques Offenbach

Jacques Offenbach (Kolonia, Alemania, 1819ko ekainaren 20a - Paris, Frantzia, 1880ko urriaren 5a) musikagilea izan zen. Alemanian jaio arren, frantsesa zen. Opereta izeneko frantses opera komiko arin barregarriaren sortzailea izan zen. Eberst deitura zuen Koloniako sinagogako kantari baten semea zen; baina Offenbach deitura hartu zuen, familia Offenbach-am-Mainetik zetorrelako. Herminie Alkain donostiarrarekin (1827-1887) ezkondu zen.

1833an aitak Parisa bidali zuen, han juduentzat egoera erosoagoa zelako. Biolin- eta biolontxelo-ikasketak egin zituen kontserbatorioan. 1849an Opera Komikoko orkestran biolontxelo-jotzaile ibili ondoren, Théâtre Français izenekoaren zuzendaria izan zen. 1853an operetak idazten hasi zen; ehun bat idatzi zituen, garai hartako gizartea eta ohiturak barregarri jarri zituztenak. 1855ean Bouffes-Parisiennes antzokia zabaldu zuen, eta 1866 arte zuzendaria izan zen. Arrakasta handia izan zuten haren operetek. 1872-1876 urteetan Théâtre de la Gaîtéko zuzendaria izan zen.

Offenbachen opereta nagusiak dira: Orphée aux enfers (1858, Orfeo infernuan); Die Rheinnixen (1864, Rhin ibaiko izpirituak); La belle Hélène (1864, Helene ederra); La vie parisiense (1866, Parisko bizimodua); La Grande-Duchesse de Gérolstein (1867, Gérolsteingo dukesa handia); La «Périchole» (1868).
 Erreferentziak 

 Ikus, gainera 
 Opéra bouffe

 Kanpo estekak 

Kategoria:XIX. mendeko musikagileak
Kategoria:Koloniarrak
Kategoria:Frantziako musikagileak
Kategoria:Frantziako juduak
Kategoria:Alemaniako katolikoak
Kategoria:Frantziako katolikoak
Kategoria:Opera egileak
Kategoria:Musika klasikoko musikagileak
Kategoria:Ballet musikagileak
Kategoria:Ohorezko Legioko zaldunak
Kategoria:Katolizismora judaismotik konbertituak
Kategoria:Parisen hildakoak
Kategoria:Alemaniako opera konpositoreak
Kategoria:Bihotz-gutxiegitasunaren ondorioz hildakoak
Kategoria:Erromantizismoaren musikagileak